CELEX: 32018D1297
Language: bg
Date: 2018-09-25 00:00:00
Title: Решение за изпълнение (ЕС) 2018/1297 на Комисията от 25 септември 2018 година относно дерогация от взаимното признаване на разрешаването на биоциди, съдържащи креозот, от страна на Франция, в съответствие с член 37 от Регламент (ЕС) № 528/2012 на Европейския парламент и на Съвета (нотифицирано под номер С(2018) 5412)

27.9.2018   
               
               
                  BG
               
               
                  Официален вестник на Европейския съюз
               
               
                  L 243/19
               
            
         РЕШЕНИЕ ЗА ИЗПЪЛНЕНИЕ (ЕС) 2018/1297 НА КОМИСИЯТА
         от 25 септември 2018 година
         относно дерогация от взаимното признаване на разрешаването на биоциди, съдържащи креозот, от страна на Франция, в съответствие с член 37 от Регламент (ЕС) № 528/2012 на Европейския парламент и на Съвета
         
            
               (нотифицирано под номер С(2018) 5412)
            
         
         (само текстът на френски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 37, параграф 2, буква б) от него,
         като има предвид, че:
         
                     (1)
                  
                  
                     Дружествата Bilbaina de Alquitranes, S.A., Koppers International B.V. и Rain Carbon BVBA („заявителите“) подадоха до Франция пълни заявления за взаимно признаване на три разрешения, предоставени от Швеция по отношение на три групи биоциди — консерванти за дървесина, съдържащи активното вещество креозот („продуктите“). Швеция е разрешила продуктите за третиране на стълбове за въздушни електрически и телекомуникационни линии („дървени стълбове на електропроводи“) и железопътни траверси, за употреба от професионални потребители.
                  
               
                     (2)
                  
                  
                     Съгласно Регламент (ЕО) № 1272/2008 на Европейския парламент и на Съвета (2) креозот е класифициран като канцерогенно вещество от категория 1В. Освен това креозот отговаря на критериите за устойчиво, биоакумулиращо и токсично вещество (PBT вещество) или много устойчиво и много биоакумулиращо вещество (vPvB вещество) съгласно приложение XIII към Регламент (ЕО) № 1907/2006 на Европейския парламент и на Съвета (3). Поради това той отговаря на критериите за изключване, посочени в член 5, параграф 1, букви а) и д) от Регламент (ЕС) № 528/2012. В съответствие с член 5, параграф 2, трета алинея от Регламент (ЕС) № 528/2012 употребата на биоциди, съдържащи креозот, трябва да е позволена само в държави членки, в които е изпълнено поне едно от условията, предвидени в посочения параграф.
                  
               
                     (3)
                  
                  
                     Франция счете, че на нейна територия не е изпълнено нито едно от условията по член 5, параграф 2 от Регламент (ЕС) № 528/2012 по отношение на третирането на дървени стълбове на електропроводи и че отказът на разрешение за тази употреба е обоснован по съображения за опазването на околната среда и защитата на здравето и живота на хората съгласно член 37, параграф 1, букви а) и в) от Регламент (ЕС) № 528/2012. Поради това Франция уведоми заявителите в съответствие с член 37, параграф 2 от посочения регламент за намерението си да адаптира условията на разрешенията, които предстоят да бъдат издадени във Франция, като не разрешава продуктите да се употребяват за третиране на дървени стълбове на електропроводи („ограничена употреба“).
                  
               
                     (4)
                  
                  
                     Двама заявители възразиха срещу предложената адаптация, а друг заявител не отговори в рамките на 60 дни след представянето на изложението. В резултат на това на 22 ноември 2017 г. Франция уведоми Комисията в съответствие с член 37, параграф 2, втора алинея от Регламент (ЕС) № 528/2012.
                  
               
                     (5)
                  
                  
                     От изтъкнатите от Франция доводи следва, че рискът от експозиция на хората или околната среда на въздействието на креозот, свързан с ограничената употреба на продуктите, не може да се счита за незначителен. Освен това Франция изтъкна, че за ограничената употреба на френския пазар се предлагат други консерванти за дървесина, съдържащи активни вещества, които не изпълняват критериите за изключване по член 5, параграф 1 от Регламент (ЕС) № 528/2012. По този начин отказът на разрешение за ограничената употреба няма да окаже несъразмерно отрицателно въздействие върху френското общество. Според Франция ограничената употреба не е от съществено значение за контрола на сериозни заплахи за здравето на хората, здравето на животните или за околната среда.
                  
               
                     (6)
                  
                  
                     Следователно за ограничената употреба във Франция не е изпълнено нито едно от условията на член 5, параграф 2 от Регламент (ЕС) № 528/2012. С оглед да се постигне високо равнище на защита на здравето на хората, на здравето на животните и на околната среда, в Регламент (ЕС) № 528/2012 се предвижда, че разрешаването на биоциди, съдържащи активни вещества с най-рискови профили, е ограничено до специфични случаи. Освен това, в съответствие с член 37, параграф 1, втора алинея от посочения регламент, държавите членки могат по-специално да предложат — по посочените в първата алинея от същия член съображения — да откажат издаването на разрешение или да адаптират условията на разрешенията, които предстоят да бъдат издадени за биоциди, съдържащи активно вещество, за което се прилагат член 5, параграф 2 или член 10, параграф 1 от същия регламент. Креозот отговаря на няколко от критериите за изключване, посочени в член 5, параграф 1 от същия регламент, по отношение на опасните за околната среда и за здравето на хората свойства.
                  
               
                     (7)
                  
                  
                     Поради това Комисията счита, че дерогацията от взаимното признаване, предложена от Франция, е обоснована по съображенията, посочени в член 37, параграф 1, букви а) и в) от същия регламент.
                  
               
                     (8)
                  
                  
                     Мерките, предвидени в настоящото решение, са в съответствие със становището на Постоянния комитет по биоцидите,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Дерогацията от взаимното признаване, предложена от Франция за групите биоциди, посочени в параграф 2, е обоснована по съображения за опазването на околната среда и защитата на здравето и живота на хората съгласно член 37, параграф 1, букви а) и в) от Регламент (ЕС) № 528/2012 във връзка с член 37, параграф 1, втора алинея от Регламент (ЕС) № 528/2012.
            
            
               2.   Параграф 1 се прилага за групите биоциди, обозначени със следните номера на досие в Регистъра за биоциди:
               
                            
                        
                        
                           BC-WK024516-27;
                        
                     
                            
                        
                        
                           BC-DQ024492-36;
                        
                     
                            
                        
                        
                           BC-EU013041-45.
                        
                     
         
         
            Член 2
            Адресат на настоящото решение е Френската република.
         
         
            Съставено в Брюксел на 25 септември 2018 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 167, 27.6.2012 г., стр. 1.
         
            (2)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).
         
            (3)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).